**SEITSMENDA KOOSSEISU**

**OTSUS**

Haapsalu, 31. jaanuar 2014 nr **29**

Haapsalu rongiliikluse taastamise

töögrupi moodustamine

Haapsalu Linnavolikogu otsustab:

1. Moodustada Haapsalu rongiliikluse taastamise töögrupp koosseisus:

* **Jaanus Karilaid**
* **Merle Mäesalu**
* **Sulev Saareväli**
* **Tiit Moor**
* **Heinar Tuulberg**
* **Urmas Sukles**
* **Peeter Vikman**
* **Lauri Luik**
* **Aarne Taal**

1. Töögrupil on volikogu ees aruandekohustus kaks korda aastas.
2. Töögrupi volitused lõpevad volikogu seitsmenda koosseisu volituste lõppemisega.
3. Otsus jõustub vastuvõtmisest.

Jaanus Karilaid

Volikogu esimees

Seletuskiri

Eelnõule „Haapsalu rongiliikluse taastamise töögrupi moodustamine“

Esmakordselt moodustati linnavolikogus Haapsalu rongiliikluse taastamise töögrupp eelmise volikogu kuuenda koosseisu poolt 15. oktoobril 2010, mille tegevus lõppes koosseisu volituste lõppemisega.

Haapsalu raudtee teema on endiselt aktiivses vormis meie maakonnas üleval. Linnavolikogus on tehtust andnud ülevaate kahel korral projekti „Ühistransporditeenuse pakkumise parandamine Lääne-Harjumaal“ juht Rein Riisalu (09.09.2011; 25.05.2012) ja ühe korra Lääne Maavalitsuse arengu- ja planeeringuosakonna juhataja Merle Mäesalu (21.12.2012).

Jätkamiseks on volikogu seitsmendale koosseisule ettepanek moodustada uuesti töögrupp, kus oleksid volikogust liikmeteks Jaanus Karilaid, Merle Mäesalu, Heinar Tuulberg, Sulev Saareväli, Tiit Moor, linnavalitsuse liikmed Urmas Sukles, Peeter Vikman, Riigikogu liige Lauri Luik, ettevõtja Aarne Taal.

Soov on katta ära kõik poliitilised erakonnad, sest seda küsimust ei saa ükski erakond iseseisvalt esitada; seda küsimust on võimalik lahendada ja ellu viia ainult kõigil erakondadel koos. Töögrupp peab Haapsalu-Tallinn raudteeliikluse taastamiseks läbirääkimisi Läänemaa Omavalitsuste Liiduga, Lääne Maavalitsusega, Majandus- ja Kommunikatsiooniministeeriumiga.

Töögrupil on volikogu ees aruandekohustus kaks korda aastas. Töögrupi volitused lõpevad volikogu seitsmenda koosseisu volituste lõppemisega.

Jaanus Karilaid

Volikogu liige

23.01.2014